ТЕХНИЧЕСКО ЗАДАНИЕ
по обществена поръчката с предмет: „Обновяване и привеждане в състояние за пълноценно функциониране на зала-фоайе в Националния дворец на децата на бул.“Александър Стамболийски“ № 191, гр.София“
Обособена позиция № 1: Акустична стена за зала фоайе в сградата на Националния дворец на децата на бул.“Александър Стамболийски“ № 191, гр.София
1. Предмет на поръчката.
Изпълнителят следва да демонтира дървената ламперия на една от стените в залата фоайе на сградата на Националния дворец на децата и да я замени с акустична стена.

С това ще се подобри акустиката на залата.

2. Изисквания към строителните продукти, които ще бъдат вложени в строежа. 

Доставката на всички материали, необходими за изпълнение на строителните и монтажните работи е задължение на Изпълнителя.

В строежа трябва да бъдат вложени само нови материали, отговарящи на изискванията в българските и/или европейските стандарти или еквивалентни.

В случай, че в Ценовото предложение – Приложение № 4 конкретен материал е обозначен с посочване на марка, производител или патент, то това обозначение не е задължително за участниците и те могат да посочат в Техническото си предложение материали с еквивалентни технически характеристики.

Всички материали, които ще бъдат вложени в строежите трябва да са придружени със съответните сертификати за произход и качество, инструкция за употреба и декларация, удостоверяваща съответствието на всеки един от вложените строителни продукти със съществените изисквания към строежите, съгласно изискванията на Закона за техническите изисквания към продуктите и подзаконовите нормативни актове към него.

Възложителят или всяко лице, упълномощено от него, ще има пълен достъп до строежа и всички места за заготовка или доставка на материали и оборудване и до строителните машини, както и до складови помещения, по всяко време, като Изпълнителят ще осигури всички необходими условия и ще окаже съдействие за получаване на правото за такъв достъп.
3. Технически изисквания при изпълнението. 

 При изпълнение на проектните работи следва да се спазват изискванията на действащото законодателство и нормативната уредба, както следва:
1. Закон за устройство на територията;

2. Закон за техническите изисквания към продуктите;

3. Наредба № Із-1971/ 2009 г. за строително-технически правила и норми за осигуряване на безопасност при пожар;

4. Наредба № 2/2004 г. за минималните изисквания за здравословни и безопасни условия на труд при извършване на строителни и монтажни работи;

5. Наредба № 3 от 31 юли 2003 г. за съставяне на актове и протоколи по време на строителството;

6. Други действащи нормативни документи, имащи отношение към обекта на обществената поръчка.
Гаранционният срок на изпълненото строителство не може да бъде по-малко от 5 /пет/ години.

